Sensorveiledning – TSJ1102 – vår 2019
I emnet TSJ1102: Tsjekkisk språkbruk 2 legges det vekt på aktiv skriftlig og muntlig språkbeherskelse, på leseferdighet og på oversettelse fra norsk til tsjekkisk. Samtidig fordypes studentenes grammatiske kunnskaper.

For å prøve denne kunnskapen, består eksamen av 8 oppgaver: 
(1) lytteoppgave: spørsmål i tilknytning teksten må besvares; 
(2) utfyllingsoppgave, som tester et vidt spekter av grammatiske bøyningsformer;  
(3) utfyllingsoppgave, som handler spesifikt om bevegelsesverb; 
(4) utfyllingsoppgave, som handler spesifikt om verbalaspekt; 
(5) utfyllingsoppgave, som handler spesifikt om possessive adjektiv; 
(6) utfyllingsoppgave, som handler spesifikt om relativpronomenet který;
(7) oversettelse fra norsk til tsjekkisk; 
(8) leseoppgave: spørsmål i tilknytning til teksten må besvares.  

I oppgavene (1), (7) og (8) gir hvert fullgodt svar 4 poeng, dvs. 24 poeng i (1), 40 poeng i (7) og 20 poeng i (8), til sammen 84 poeng. I oppgavene (2) – (6) gir hvert korrekt bøyd ord ett poeng, dvs. 36 poeng i (2), 7 poeng i (3), 9 poeng i (4), 8 poeng i (5) og 7 poeng i (6), til sammen 67 poeng. Den maksimale poengsummen for oppgaven er med andre ord 151 poeng.

På eksamen i TSJ1102: Tsjekkisk språkbruk 2 er hjelpemidler tillatt. Dette bør det tas hensyn til i bedømmelsen. Grammatiske feil skal trekkes med ett poeng, feil i bruk av diakritiske tegn og «slurvefeil» (f.eks. stavefeil) trekkes med et halvt poeng. Det gjelder også feil i grunnleggende ordstilling (f.eks. når ubetonte ord ikke står i setningens annen posisjon).

